Þetta kemur fram í skýrslu sem unnin var fyrir samgönguráðuneytið og kynnt í umhverfis - og samgöngunefnd Alþingis í morgun og fjallað er um í Speglinum á RÚV . Þar segir að samgönguráðherra hafi í fyrra falið starfshópi undir stjórn Eyjólfs Árna Rafnssonar að útfæra hugmyndir um flugvallarkosti á suðvesturhorni landsins . Í skýrslunni , sem líklega verður kynnt og opinberuð á mánudag , er helst litið til þess að flugvöllur verði lagður í Hvassahrauni . Það gæti þó tekið allt að 20 ár og myndi kosta um 40 milljarða , eða tvöfalt meira en að endurnýja Reykjavíkurflugvöll , en það yrði þá kostnaður við flutning innanlandsflugs í hraunið og að flugvöllurinn geti gegnt hlutverki varaflugvallar .